CELEX: 31994R3174
Language: el
Date: 1994-12-21 00:00:00
Title: ΚΑΝΟΝΙΣΜΟΣ (ΕΚ) αριθ. 3174/94 ΤΗΣ ΕΠΙΤΡΟΠΗΣ της 21ης Δεκεμβρίου 1994 για τη θέσπιση οριστικών μέτρων όσον αφορά την έκδοση πιστοποιητικών ΣΜΣ για τις συναλλαγές με την Ισπανία στον τομέα του βοείου κρέατος

Avis juridique important

|

31994R3174

ΚΑΝΟΝΙΣΜΟΣ (ΕΚ) αριθ. 3174/94 ΤΗΣ ΕΠΙΤΡΟΠΗΣ της 21ης Δεκεμβρίου 1994 για τη θέσπιση οριστικών μέτρων όσον αφορά την έκδοση πιστοποιητικών ΣΜΣ για τις συναλλαγές με την Ισπανία στον τομέα του βοείου κρέατος  

Επίσημη Εφημερίδα αριθ. L 335 της 23/12/1994 σ. 0053 - 0053 Φινλανδική ειδική έκδοση: Κεφάλαιο 3 τόμος 64 σ. 0132  Σουηδική ειδική έκδοση: Κεφάλαιο 3 τόμος 64 σ. 0132 

ΚΑΝΟΝΙΣΜΟΣ (ΕΚ) αριθ. 3174/94 ΤΗΣ ΕΠΙΤΡΟΠΗΣ της 21ης Δεκεμβρίου 1994 για τη θέσπιση οριστικών μέτρων όσον αφορά την έκδοση πιστοποιητικών ΣΜΣ για τις συναλλαγές με την Ισπανία στον τομέα του βοείου κρέατοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 85 παράγραφος 3,  Εκτιμώντας:  ότι ο κανονισμός (ΕΟΚ) αριθ. 1112/93 της Επιτροπής της 6ης Μαΐου 1994 για τον καθορισμό των λεπτομερειών εφαρμογής του συμπληρωματικού μηχανισμού στις συναλλαγές ορισμένων προϊόντων στον τομέα του βοείου κρέατος τα οποία προέρχονται από την Κοινότητα,  με τη σύνθεσή της στις 31 Δεκεμβρίου 1985, και τα οποία προορίζονται για την Ισπανία και την Πορτογαλία, καθώς και για την κατάργηση των κανονισμών (ΕΟΚ) αριθ. 3810/91 και (ΕΟΚ) αριθ. 3829/92 (1), όπως τροποποιήθηκε τελευταία από τον κανονισμό (ΕΚ)  αριθ. 2506/94 (2), ορίζονται μεταξύ άλλων τα ενδεικτικά ανώτατα όρια που εφαρμόζονται στον τομέα του βοείου κρέατος καθώς επίσης και τις μέγιστες ποσότητες για τις οποίες είναι δυνατόν να εκδίδονται σε διμηνιαία βάση πιστοποιητικά ΣΜΣ- ότι τα πιστοποιητικά ΣΜΣ που εκδόθηκαν στην Ισπανία μετά τις αιτήσεις που είχαν υποβληθεί στις 28 Νοεμβρίου 1994, έχουν εξαντλήσει το μέρος του ενδεικτικού ανωτάτου ορίου που εφαρμόζεται για το έκτο δίμηνο του 1994 όσον αφορά τα ζωντανά ζώα- ότι, κατά συνέπεια, η Επιτροπή ενέκρινε με διαδικασία επείγοντος, τα συντηρητικά μέτρα που προβλέπονται στον κανονισμό (ΕΚ) αριθ. 2887/94 (3)- ότι πρέπει να ληφθούν οριστικά μέτρα- ότι, δυνάμει των οριστικών μέτρων που προβλέπονται στο άρθρο 85 παράγραφος 3 της πράξης προσχώρησης, χρειάζεται, για να αποφευχθεί η παρατεταμένη διακοπή των συναλλαγών με την Ισπανία, να επιτραπεί η επανυποβολή αιτήσεων για πιστοποιητικά ΣΜΣ ήδη από  τις 4 Ιανουαρίου 1995, και καταλογιστούν στο ενδεικτικό ανώτατο όριο που εφαρμόζεται για το πρώτο δίμηνο του 1995 οι ποσότητες για τις οποίες θα εκδοθούν πιστοποιητικά ΣΜΣ- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Είναι δυνατόν να υποβληθούν αιτήσεις για έκδοση πιστοποιητικών ΣΜΣ από τις 4 Ιανουαρίου 1995.   Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Δεκεμβρίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 113 της 7. 5. 1993, σ. 10.  (2) ΕΕ αριθ. L 267 της 18. 10. 1994, σ. 1.  (3) ΕΕ αριθ. L 304 της 29. 11. 1994, σ. 30.